Carolina Hurricanes

Carolina Hurricanes er et professionelt ishockeyhold der spiller i den bedste nordamerikanske række NHL. Klubben spiller sine hjemmekampe i PNC Arena i Raleigh, North Carolina. I sæsonen 2005-06 vandt klubben for første gang Stanley Cuppen efter at have slået Edmonton Oilers med 4 kampe mod 3 i finalen.

Historisk overblik 

Klubben blev stiftet i 1972 under navnet New England Whalers. Klubben spillede med base i Boston i en konkurrende liga til NHL ved navn World Hockey Association (WHA). I 1975 flytter klubben på grund af svigtende tilskuerinteresse til Hartford, Connecticut. Da NHL og WHA i 1979 bliver lagt sammen optages New England Whalers sammen med Edmonton Oilers, Quebec Nordiques og Winnipeg Jets i NHL. Da NHL på det tidspunkt allerede har en klub i New England området, nemlig Boston Bruins, vælger man at skifte navn til Hartford Whalers. I 1997 besluttes det at flytte klubben til Raleigh, North Carolina, men da den nye arena i Raleigh ikke står klar tids nok, tvinges man til at spille de første to sæsoner i Greensboro der ligger cirka 90 minutters kørsel fra Raleigh. Dette giver klubben en særdeles problemfyldt start i North Carolina.

I 2002 når klubben for første gang helt til Stanley Cup finalen hvor man dog stærkt undertippet må strække våben overfor favoritterne fra Detroit Red Wings der vinder finalen med 4-1 i kampe.

I sæsonen 2005-06 vinder man for første gang Southeast divisionen. Efter at have besejret Montreal Canadiens, New Jersey Devils og Buffalo Sabres på vejen når klubben for anden gang på bare 4 år i Stanley Cup finalen. Her stilles man overfor Edmonton Oilers og kommer foran 3-1 i kampe. Det lykkedes dog Edmonton Oilers at komme tilbage i finaleserien og udligne til 3-3 i kampe. Men Carolina vinder den 7. og afgørende kamp med 3-1 og vinder dermed Stanley Cuppen for første gang i klubbens historie. Man er samtidig det hidtil eneste professionelle sportshold fra enten North eller South Carolina der har vundet mesterskabet i en af de 4 store ligaer (NFL, NBA, MLB og NHL).

Nuværende spillertrup (2007-08) 
Pr. 3. juli 2008.

Målmænd
 30  Cam Ward
 47  John Grahame

Backer
   4  Dennis Seidenberg
   5  Frantisek Kaberle
   6  Bret Hedican
   7  Niclas Wallin
 42  Tim Gleason
 45  David Tanabe (Skadet)

 77  Joe Corvo
 ??  Joni Pitkänen
 ??  Josef Melichar

Forwards
   8  Matt Cullen
 11  Justin Williams (Skadet)
 12  Eric Staal
 13  Ray Whitney – A
 14  Sergei Samsonov
 15  Tuomo Ruutu
 17  Rod Brind'Amour – A (Skadet)
 18  Ryan Bayda
 19  Trevor Letowski
 24  Scott Walker
 28  Wade Brookbank

 38  Tim Conboy
 44  Patrick Eaves (Skadet)
 51  Jeff Hamilton
 59  Chad LaRose

'Fredede' numre 
   2 Glen Wesley, D, 1997-2008, fredet 17. februar, 2009.
   3 Steve Chiasson, D, 1996-99, inkl. 1996-97 i Hartford, uofficielt fredet efter Chiassons død i en trafikulykke i 1999.
   9 Gordie Howe, RW, 1977-80, nummer fredet af Hartford (Hurricanes har uofficielt fredet Howes nummer.
 10 Ron Francis, C, 1982-91 (Hartford) & 1998-2004, nummer fredet 28. januar, 2006
 99 Wayne Gretzky, nummer fredet i hele NHL 6. februar, 2000

Hartford fredede også nummer 2 for Rick Ley (D, 1972-81) og nummer 19 for John McKenzie (RW, 1977-79), men disse numre er blevet bragt tilbage i cirkulation af Carolina.

Eksterne henvisninger 

 

Ishockeyklubber i NHL
Raleigh